بهمنین ۳۳مینجی ئیل دونیمی مناسیبه تینه گوره
بهمنین ۳۳مینجی ئیل دونیمی مناسیبه تینه گوره
۲۹ بهمه نین ۳۳ اینجی ئیل دونیمین تمام تبریز وآذربایجان خالقینا و علی الخصوص اونلارکی بو هالایلایدا مشارکت ئدیب و او اساسلی قیامدا نقش اوینیوبلار تبریک ئدیریک. ۲۹ بهمن ۵۶ دا تبریز جوانلاری و ئونلارا قاتیشان زحمتکشلر بیر بویوک ترپنیده که ۲۸ مرداد ۳۲ دن به له سی سابیقه سی یوخوردی استبدادی و ظلم وستمکار دولتین اساس حاکمیت ارگانلارینی حمله ئدیب و عالم آشکار اونلاری درب داغون ئدیلر و دولت نظامی و امنیتی و پلیس قوه لری خالقین ترپنیشینین قاباقیندا مات و مبحوت اولوب و هیچ بیر ایش اللرینده ن گلمه دی . تبریزده ئوزوره ن بوحرکت ایله بیل کی بیر بویوک نفت آنبارینا اوت وره سن هر ییر الولاندی بوتون شهرله رده میلت آیاقا قاخدی . تبریز ۲۹ بهمن حرکتی دوغورداندا بیر بیر قوو کیمی ایرانین سراسرینه اوت ویردی و انقلابی الولاندیردی. تبریز خالقی بو انقلابی ترپنیش ایله نشان وردی که دوغورداندا اگر ظلم وستم آلتیندا قالان انسانلار اراده الیه و ال بیر اولا هیچ قدرتین الینده ن گلمز کی اونو سرکوب اله سین و بو حرکت گچمیش نسلین بویوک تجربه لرینده ندیر کی تازا نسیللر مخصوصا جوانملار و دانشجولار بوگونکی مبارزه ده اوندان ئورگن ملیدیلر..
عزیز آذربایجان خالقی !
آیدین دیر کی تبریزده ۲۹ بهمن ۵۶ و ها بیله ئوندان سونرا حرکتلر و قیاملار وهابیله تام آذربایجاندا ئوز وره ن حرکتلر هاموسی ظلم و ستم و استثمارا و حقسیزلیگه سون قورماق اوچون ئوز ویریب . بونا گوره بیزیم آتا آنا لاریمیز و باجی قارداشلاریمیز ایاقا دقالحیبق گولله قاباقیندا دایاندیلار کی بلکه آزادلیغا ، رفاها و بیر انسانی زندگانیغا چاتسینلار اما تاسف ایله هله کی وار ظولوم آلتینان قورتولاممامیشیخ . ایندی که ایراندان سونرا تمام منطه قه ده خالقلارایچینده آینیش و بویوک ترپنیشلر باشلییب و بوحرکت لر استبدادی و ظلم کار رژیملرینین آیاقلارینین آلتینا دئیه سن ئوت گوروب و بیله کی گورسنیر دیکتاتورلار و ظلم کارلار بوترپنیشلرین قاباقیندا داوام گتیره بیلمیللر .
آیدین دیر کی بو حرکت لرین ایراندا و آذریبایجاندا دا مثبت تاثیرلری اولوب و انقلابی حرکتلری رژیم علیهینه داهی گوجلشدیره جک . رژیم بونا گوره حول حراسا توشوب . ملت گیچه ن ۲۵ بهمن ده نشان ویردیلر کی بوتاثیری آیدینلیغینان آلیبلار . ۲۵ بهمن توپلانتیلاری ووئریله ن شعارلار و جوانلارین اینقلابی اقداملاری رژیمی چوخ قورخویا سالوب و اللشیر وروب توتوب وباسماقینان خالقین حرکتلرینین قاباقین آلسین .اونلارین امنیتی و انتظامی قوه لری معلم لر ،ئیشچیلر، اورنجیلر ،یازیچیلار، قادینلار و جوانلاری وژورناسیتلری بیربهانه ایله توتوب واونلاری دوستاقلاردا ایشکنجه آلتینا آپارماقینان ئیستیر کی خلقین گوزینین ئودین آلیب واونلارین سسینی بوغسون لار. اما ئوزلریده بیلیلرکی کدملیدیلر و وروب توتوب ئولدیرمک ایله بو ظلم وسیتم و حقسیزلیه دوام ویره بیلمزلر. عزیز یولداشلار و آزاد دوریمچیلر هدفلری و شعارلاری و همیده خالقین دوست ودشمنین خلقین ئیچینده آیدینلادماق گرکدیر کی ئونلارین ئیش یرینده و محله لرده تشکیلات تاپاخ ایله آشنا اله مک لازیمدیر .اوندان سونرا،قدیم دن دییبلر کی ،تک الدن سس چیخماز؛ گرک هم زحمت کش خالقی آییدیب وئونلارین اعتراضی حرکتلرینه دامنه ویرماخ وهمیده آیری خلقلرین سیاسی وانقلابی حرکتلریندن مدافع ئیدمک ایله ئونلاری ئوزیمیزیله متحد ئدیب حال حاضیرده ؤزیم یخیب و ئوز سرنویشتیمیزی ئله آلماق هدفیمیز دیر.۲۹ بهمنین حرکتینده شرکت ئده ن انسانلارین مباریزیه آمانسیز دوام ویرمک ئیله خاطره لندیرک.
دوام ئتسین آذربایجان خالقنین ملی سیتم ، جنسی ستم و طبقاتی سیتم علیهینه آپاردیغی مبارزه
یاشاسین آزادلیق
یاشاسین سوسیالیسم
کمونیست فدائیلرین آذربایجان ایالتی کمیته سی ۲۹بهمن ۱۳۸۹
azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab